CELEX: 62016CN0626
Language: fi
Date: 2016-11-30 00:00:00
Title: Asia C-626/16: Kanne 30.11.2016 – Euroopan komissio v. Slovakian tasavalta

13.3.2017   
            
            
               FI
            
            
               Euroopan unionin virallinen lehti
            
            
               C 78/9
            
         Kanne 30.11.2016 – Euroopan komissio v. Slovakian tasavalta
   (Asia C-626/16)
   (2017/C 078/13)
   Oikeudenkäyntikieli: slovakki
   
      Asianosaiset
   
   
      Kantaja: Euroopan komissio (asiamiehet: E. Sanfrutos Cano ja A. Tokár)
   
      Vastaaja: Slovakian tasavalta
   
      Vaatimukset
   
   Komissio vaatii, että unionin tuomioistuin
   
               1.
            
            
               toteaa, että Slovakian tasavalta on jättänyt noudattamatta Euroopan unionin toiminnasta tehdyn sopimuksen 260 artiklan 1 kohdan mukaisia velvoitteitaan, koska se ei ole toteuttanut tarvittavia toimenpiteitä noudattaakseen unionin tuomioistuimen asiassa C-331/11, komissio v. Slovakia, antamaa tuomiota, jossa unionin tuomioistuin totesi, että Slovakian tasavalta oli jättänyt noudattamatta kaatopaikoista 26.4.1999 annetun neuvoston direktiivin 1999/31/EY (1) 14 artiklan a–c alakohdan mukaisia velvoitteitaan
            
         
               2.
            
            
               velvoittaa Slovakian tasavallan maksamaan Euroopan komissiolle ”Euroopan unionin omat varat” -tilille
               
                           a)
                        
                        
                           6 793,80 euron suuruisen uhkasakon kultakin päivältä, jonka unionin tuomioistuimen asiassa C-331/11, komissio v. Slovakia, antaman tuomion täytäntöönpanon kannalta tarpeellisten toimenpiteiden toteuttaminen Slovakian tasavallassa viivästyy tässä asiassa annettavan tuomion julistamispäivästä alkaen siihen päivään asti, jona Slovakian tasavalta on toteuttanut unionin tuomioistuimen asiassa C-331/11, komissio v. Slovakia, antaman tuomion täytäntöönpanon kannalta tarpeelliset toimenpiteet
                        
                     
                           b)
                        
                        
                           743,60 euron suuruisen päivittäisen kiinteämääräisen hyvityksen – pysyttäen kuitenkin vähintään 939 000 euron suuruisen yhteismäärän – kultakin päivältä, jonka unionin tuomioistuimen asiassa C-331/11, komissio v. Slovakia, antaman tuomion täytäntöönpanon kannalta tarpeellisten toimenpiteiden toteuttaminen Slovakian tasavallassa on viivästynyt 25.4.2013 eli mainitun tuomion julistamispäivästä alkaen
                           
                                       —
                                    
                                    
                                       tässä asiassa annettavan tuomion julistamispäivään asti tai
                                    
                                 
                                       —
                                    
                                    
                                       siihen päivään asti, jona Slovakian tasavalta on toteuttanut unionin tuomioistuimen asiassa C-331/11, komissio v. Slovakia, antaman tuomion täytäntöönpanon kannalta tarpeelliset toimenpiteet, mikäli tämä päivä on aikaisempi kuin tässä asiassa annettavan tuomion julistamispäivä, ja
                                    
                                 
                     
         
               3.
            
            
               velvoittaa Slovakian tasavallan korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Unionin tuomioistuin antoi 25.4.2013 asiassa C-331/11, komissio v. Slovakia, tuomion, jossa se totesi, että Slovakian tasavalta oli jättänyt noudattamatta kaatopaikoista 26.4.1999 annetun neuvoston direktiivin 1999/31/EY 14 artiklan a–c alakohdan mukaisia velvoitteitaan, koska se oli sallinut kaatopaikan Žilina – Považský Chlmec toiminnan ilman kaatopaikan kunnostussuunnitelmaa ja ilman lopullisen päätöksen tekemistä siitä, voidaanko kyseisen kaatopaikan toimintaa jatkaa hyväksytyn kunnostussuunnitelman perusteella.
   Slovakian tasavalta ilmoitti oikeudenkäyntiä edeltäneessä menettelyssä, että se haluaa noudattaa unionin tuomioistuimen asiassa C-331/11 antamaa tuomiota sulkemalla kaatopaikan Žilina – Považský Chlmec ja että se jo on toteuttanut joitakin tällaisia toimenpiteitä.
   Euroopan komissio on kuitenkin päätynyt katsomaan, että Slovakian tasavallan ilmoituksista huolimatta unionin tuomioistuimen asiassa C-331/11 antaman tuomion täytäntöönpanon edellyttämiä toimenpiteitä ei ole vielä toteutettu. Niinpä Euroopan komissio on päättänyt nostaa Euroopan unionin toiminnasta tehdyn sopimuksen 260 artiklassa tarkoitetun kanteen.
   
      (1)  EYVL 1999, L 182, s. 1.